**Európa Nekünk**

4 / 2018

# A választójog Európában

A választás mindenkinek nagyon fontos.

A választás lehetőséget ad arra,

hogy elmondd a **politikusoknak,** min szeretnél változtatni.

Az **Európai Parlamenti választások** jövőre lesznek.

Az emberek Európa országaiban eldöntik,

hogy kik lesznek az új Európai Parlament tagjai.

De van egy probléma:

Európában sok **értelmi fogyatékosság**gal élő ember   
nem rendelkezik választójoggal.

Ez azt jelenti, hogy nem szavazhatnak.

Vannak országok,   
ahol a politikusok változtatni akarnak ezen.

Például Franciaországban:

A francia elnök megígérte,

hogy a **gondokság** alatt álló értelmi fogyatékossággal élő emberek

választójogot kapnak.

Franciaországban 360 ezer felnőtt áll gondokság alatt.

Jelenleg a bíróság elveheti tőlük a választójogot.

A változtatásokat követően,

a bíróság többet nem veheti el a választójogukat.

Németországban is hasonló a helyzet:

A német politikusok választójogot akarnak adni

az értelmi fogyatékossággal élő embereknek.

Ezt még az **Európai Parlamenti** választások előtt

el akarják érni.

A fogyatékossággal élő embereknek biztosítani kell a választójogot!

Mégis sok olyan európai ország van,

ahol az értelmi fogyatékossággal élő embereknek nincsen választójoga.

Jelenleg, a **gondnokság** alatt álló emberek,

az **Európai Unió** 15 tagállamában nem szavazhatnak.

6 tagállamban a bíróság dönti el,

hogy a gondnokság alatt álló ember szavazhat-e.

Van néhány európai politikus, aki változtatni szeretne ezen.

Az egyik ilyen politikus Cecilia Wikström.

Cecilia Wikström az **Európai Parlament** tagja.

Cecilia Wikström megkérdezte  
az **Európai Bizottságot, hogy milyen módon** akarja mindenki számára hozzáférhetővé tenni a választásokat.

Volt egy esemény az Európai Parlamentben,   
hogy megválaszolják Cecilia Wikström kérdését.

Az eseményen, az Európai Parlamentben

és az Európai Bizottságban dolgozó emberek

arról beszéltek, hogy a jövő évi választás legyen hozzáférhető.

Věra Jourová egy európai uniós biztos.

Azt mondja, hogy minden fogyatékossággal élő embernek

biztosítani kell a választójogot.

Ezt írja elő az **Európai Fogyatékosságügyi Stratégia is.**

Dunja Mijatović egy másik fontos ember,

aki a választójogról beszélt.

Dunja Mijatović **az Európa Tanács emberi jogi biztosa.**

Az **Emberi Jogok Európai Bíróságán** beszélta fogyatékossággal élők emberek választójogáról.

Azt mondta, hogy:

“A választójog mindenkinek jár.   
A fogyatékossággal élő embereknek is.”

Sok fontos írás mondja azt,  
hogy a fogyatékossággal élő embereknek is jár a választójog.

Az egyik ilyen írás az **ENSZ Egyezmény.**

Dunja Mijatović azt mondta, hogy ezek a szövegek

fontosabbak az egyes országok törvényeinél.

Azt mondta, hogy mindenkinek biztosítani kell a választójogot,

mert ez az egész közösségnek jót tesz.

Azt mondta, hogy az **értelmi fogyatékossággal** élő embereknek lehetőséget kell adni, hogy olyan embereket válasszanak meg, akik törődnek az igényeikkel.

Dunja Mijatović azt mondta, hogy a választójogot  
minden európai országnak **hozzáférhetővé kell tennie**

**a** fogyatékossággal élő emberek számára.

Hogyan lehet hozzáférhető a választás?

Sok módja van annak, hogy a választás hozzáférhető legyen

az értelmi fogyatékossággal élő emberek számára.

* A politikáról és a választásokról

**könnyen érthető** információkat kellene biztosítani.

* Az értelmi fogyatékossággal élő emberek számára   
  segítséget kellene nyújtani a szavazáshoz.

Például, ha regisztrálni kell a szavazáshoz.

* Az értelmi fogyatékossággal élő embereket   
  arra kellene biztatni, hogy elmenjenek szavazni.

Mindenkinek lehetőséget kell biztosítani, hogy beleszólhasson a politikába!

A Befogadás Hősei

* Maribel Cáceres spanyol önérvényesítő,  
  aki küzdött a választójoga visszaszerzéséért.
* Charles, egy fiatalember Franciaországból.
* Hendrik Jan Menninga,   
  egy Holland ‘ENSZ nagykövet’.
* Sami Helle, egy zenész,   
  **önérvényesítő** és **politikus** Finnországból.
* Gerhard Furtner Ausztriából,   
  az ügyvezető igazgatója egy olyan cégnek,  
  amelyik **értelmi fogyatékossággal**élő munkavállalókat foglalkoztat.
* Dana Migaliova,   
  egy értelmi fogyatékossággal élő fiú édesanyja és   
  a litván tagszervezetünk, a Viltis elnöke.
* Aimée Richardson, Ír zenész és színésznő.
* Elisabeta Moldovan, önérvényesítő Romániából.

Az Inclusion Europe 30 éves lett

Az **Inclusion Europe** 30 éves lett 2018-ban.

Ezt nagyon különleges módon ünnepeljük meg:  
megnézzük, hogy Európában milyen előrelépések történtek

az értelmi fogyatékos emberek befogadásában.

Minden hónapban egy olyan emberről írunk,  
aki a befogadás elősegítéséért dolgozik.

Őket nevezzük a Befogadás Hőseinek.

Két interjút most el is tudtok olvasni a Befogadás Hőseivel.  
Itt találjátok a többi interjút, angol nyelven:  
[inclusion-europe.eu/?tag=inclusion-heroes](http://inclusion-europe.eu/?tag=inclusion-heroes)

Interjú Sami Helle-vel

Sami Helle Finnországból származik.

Sami sok mindenben tehetséges:

Ő egy tehetséges zenész.  
Énekel és basszusgitáron is játszik.  
Szereti a bluest és a jazz zenét.  
Egy punk zenekar tagja is.  
A punk bandával ők képviselték az országukat az Eurovízió versenyen.

Az Eurovízió egy olyan verseny, ahol az emberek az országaikat dalokkal képviselik.  
Sok különböző ország vesz részt a versenyben.

Sami egy beszélgetős műsorban is szerepelt!

És a politikában is aktív.

**Első kérdés:  
Hogy lettél egy punk zenekar tagja?**

A zenekar vezetője megkért, hogy csatlakozzak.  
Örömmel tettem!

**Második kérdés:  
Milyen érzés volt részt venni az Eurovízió versenyen?**

Nagyon izgultam, de muris és érdekes volt!  
Nem mi győztünk, de nagyon élveztem!

**Harmadik kérdés:  
Milyen érzés volt visszajönni Finnországba?**

Jó érzés volt, hogy ünnepeltek minket, amikor hazajöttünk Finnországba.

**Negyedik kérdés:  
Énekelsz és trombitán is játszol.  
Jazz bandát alapítottál 4 másik emberrel.  
Miért választottad a jazz zenét?  
Eléggé különbözik a punktól!**

A jazz az egyik első zenei műfaj volt, amit játszottam.  
Nagyon klassz érzés volt játszani!

Egy blues bandám is van, “Sam Heat & His Blue Kings” a nevünk.

Egy szóló albumot is készítek Sam Heat név alatt.

Láthatod: Imádom a zenét!

**Ötödik kérdés:  
A politikában is aktív szerepet vállalsz.  
Indultál a városi választásokon Helsinkiben 2017-ben.   
Helsinki Finnország fővárosa.  
Mit tanultál ebből a tapasztalatból?**

Megtanultam hogyan működnek a választások.  
Megismertem új embereket.  
Szeretnék politikailag aktív maradni!

**Hatodik kérdés:  
Nem téged választottak meg 2017-ben.  
Gondolod, hogy újra indulsz majd a választáson?**

Igen, indulok más helyi választásokon!

**Hetedik kérdés:  
Nemrégiben egy finn TV-műsorban adtál interjút.   
Miről beszéltél a műsorban?**

Arról beszéltem, amikor állami szervezetek cégektől vásárolnak dolgokat.   
Az értelmi fogyatékos emberek finn szervezete

új munkába kezdett.   
Más szervezetekkel együtt.

Gyakran a fogyatékossággal élő embereknek,

a legolcsóbb szolgáltatásokat nyújtják.   
A valódi igényeket nem veszik figyelembe.   
Ez a gyakorlat nem tartja tiszteletben az **emberi jogokat**.

Interjú Hendrik Jan Menningá-val

Hendrik Jan Menninga egy **ENSZ**-nagykövet.

Az **értelmi fogyatékossággal** élő emberek

jogaiért dolgozik Hollandiában.   
A nagykövet egy olyan személy,   
aki a szervezet nevében beszél.

Az ENSZ-nagykövetek az **ENSZ Egyezmény**ről beszélnek

a polgármestereknek és más **politikusoknak**.  
Elmondják nekik, hogy milyen fontos az ENSZ Egyezmény.  
Segítenek nekik biztosítani,

hogy a fogyatékossággal élő emberek azonos jogokat kapjanak.

Összesen 100 ember dolgozik ENSZ-nagykövetként.  
Hendrik Jan Menninga a csoport tagja.

**Első kérdés:**

**Hogyan lettél ENSZ-nagykövet?**

Egy fogyatékossággal élő emberekből álló csoport tagja voltam 2015-ben.  
Ők meséltek erről a munkáról.  
Utána döntöttem el, hogy csatlakozom.

**Második kérdés:**

**Milyen feladataid vannak ENSZ-nagykövetként?**

Elmondjuk a városainkban élő politikusainknak,

hogy milyen témák fontosak nekünk.

Nekem például, a **könnyen érthető** információ fontos.   
Más dolgokról is beszélünk.  
Például, az épületekhez való könnyű **hozzáférésről**.

Adunk egy kis időt a politikusoknak,

hogy kijavítsák a hibákat, amiket találtunk.

Aztán leellenőrizzük, hogy megváltoztattak-e bármit.

**Harmadik kérdés:**  
**Eddig mit értél el?**

Például az egyik holland falu  
**hozzáférhetőbb** lett a fogyatékossággal élők embereknek.

Azt is szabályoztuk,

hogyan legyen hozzáférhetőbbek az internetes honlapok.

Akkor használtuk ezeket a szabályokat,

amikor az egyik város **politikusaival** dolgoztunk együtt.

Most a város honlapja sokkal könnyebben használható   
a fogyatékossággal élő emberek számára!

**Negyedik kérdés:  
Az ENSZ Egyezmény könnyen érthető verzióját használod?**

Az eredeti szöveg túl bonyolult nekem.  
A **könnyen érthető** szöveg jó,  
de sok minden hiányzik belőle.

**Ötödik kérdés:**  
**Milyen terveid vannak a jövőre nézve?**

Egy **akadálymentesített** edzőtermet építünk

egy holland városban.

A közelemben élő **ENSZ** nagyköveteket megismertetem egymással,

hogy jobban együtt tudjunk dolgozni.

Az új elnökünk: Jyrki Pinomaa

Jyrki Pinomaa az **Inclusion Europe** új elnöke.  
Maureen Piggot volt a korábbi elnök.

Jyrki Pinomaa Finnországból származik.

Sok éve dolgozik már

az **értelmi fogyatékossággal** élő emberek jogaiért.

Jyrki egy finn alapítvány elnöke volt májusig.  
Az alapítvány értelmi fogyatékos embereknek ad bérbe lakásokat.

Olyan embereknek is adnak bérbe lakásokat,

akiknek a mentális egészségükkel vannak problémáik.

A mentális egészség azt jelzi, hogy milyen egészséges az elméd.

Jyrki az **Inclusion Finnország elnöke 2010 óta.**

Az Inclusion **Finnország** egy finn szervezet.  
Az értelmi fogyatékossággal élő emberekért dolgozik.  
Az **Inclusion Europe** tagja.

Jyrkinek és feleségének négy gyermeke van.  
Két gyermekük értelmi fogyatékossággal él:  
Markus, aki 31, és Robin, aki 27 éves.

Jyrki elnökként, azt akarja,

hogy az Inclusion Europe továbbra is megbízható legyen.  
  
Azt is el akarja érni,

hogy az Inclusion Europe tagjai használják az **ENSZ Egyezményt**.   
Jyrki örül neki, hogy ő az Inclusion Europe elnöke.

Azt mondja, hogy ő nagyon törődik  
az értelmi fogyatékossággal élő emberek és családjaik jogaival.

Jyrki alig várja, hogy együtt dolgozhasson másokkal,

akik az értelmi fogyatékossággal élő emberek jogaiért küzdenek.

Jyrki nagyon tiszteli Maureent. Jryki azt mondja, hogy nagy köszönettel tartozik Maureennek a munkájáért.

Jyrki legalább a következő 4 évben elnök lesz.

Az Inclusion Europe örömmel üdvözli őt elnökként,   
mert sok szakmai tapasztalata van.   
Nagyon várjuk már,

hogy Jyrki-vel dolgozzunk a befogadásért.

Vezetőképzés októberben

Az Inclusion Europe egy 3 napos vezetőképzést szervez októberben.

A vezetőképzés az **önérvényesítőknek** és családtagjaiknak szól.   
A képzés Brüsszelben lesz,   
október 2-től október 4-ig.   
  
A képzésre az önérvényesítőket és a családtagjaikat várják.   
A 3 napos képzés alatt az önérvényesítők sok dologról tanulnak, például:

• Az Európai **választásokról** és a **politikai** életben való részvételről

• Hogyan legyél önérvényesítő európai szinten?

További információkat ezen a linken találsz,   
angol nyelven: <https://bit.ly/2Pw1elN>

Olvasd el az éves beszámolónkat!

Megjelent az éves beszámolónk!    
Tudj meg többet

* a tavalyi munkánkról és eseményeinkről
* a 2017-es eredményeinkről
* a következő 5 évre szóló új terveinkről.

A beszámolóban sok más dologról is olvashatsz még.   
Olvasd el a jelentést ezen a linken,   
angol nyelven: <https://bit.ly/2LfXUb0>

Videó az új stratégiánkról  
  
Az Inclusion Europe-nak van egy új stratégiája!

A stratégia egy terv, amiben kitűzzük a céljainkat.  
A stratégiában leírjuk azt is, hogyan érjük el ezeket a célokat.

Készítettünk egy videót, hogy elmagyarázzuk a stratégiánkat.

A következő öt évben különböző témákról fogunk beszélgetni.

Ezek a témák mind fontosak

az **értelmi fogyatékossággal** élő emberek és családjaik számára.

Tudj meg többet a stratégiáról és a témákról a videónkból.

Itt megnézheted a videót,   
angol nyelven: <https://bit.ly/2OQRXTS>

Nehezen érthető szavak magyarázata

Cselekvőképesség

A cselekvőképesség azt jelenti,

hogy képesek vagyunk önállóan döntéseket hozni,

és választani dolgok között.

Vannak jogi szabályok, amik meghatározzák,

hogyan kell eldönteni,

hogy az ember cselekvőképes-e.

Az értelmi fogyatékossággal élő emberek számára

a cselekvőképesség azt jelenti,

hogy önállóan megtehetnek dolgokat.

Például:

• Hozhatnak az életüket érintő döntéseket.

• Megházasodhatnak, családot alapíthatnak,

és gyermeket vállalhatnak.

• Köthetnek szerződéseket, például: munkaszerződést.

• Részt vehetnek a politikai életben,

és joguk van szavazni.

Ha az ember **gondokság** alatt áll,

a gondnoka hozza a döntéseket helyette.

**Emberi Jogok**

Az emberi jogok olyan jogok, amelyek minden embernek vannak.  
Például, az élethez való jog.  
Vagy a jog ahhoz, hogy elmondd, amit gondolsz.

**Emberi Jogok Európai Bírósága**

A bíróság az a hely ahol a bíró eldönti,

hogyan alkalmazza az jogszabályokat.

Az Emberi Jogok Európai Bírósága biztosítja,

hogy minden európai ország tiszteletben tartsa az emberi jogokat.

**Európai Bizottság**

**Az Európai Bizottság** az **Európai Parlamenttel együtt dolgozik.**

Az **Európai Bizottság** jogszabály javaslatokat tesz az Európai Parlamentnek és az Európai Unió Tanácsának,   
hogy megvitassák azokat.

Azt is biztosítja, hogy a tagállamok betartsák a jogszabályokat

**Európai Fogyatékosságügyi Stratégia**

Az **Európai Fogyatékosságügyi Stratégia egy fontos írás.**

Megmondja, hogy az **Európai Uniónak** mit kell tennie

a fogyatékossággal élő emberekért.

Európai Parlament

Az Európai Parlament az a hely,

ahol az **Európai Unió** fontos döntéseit meghozzák.

Például: a pénzügyekről vagy a jogszabályokról.

Az európai parlamenti képviselők

hozzák meg ezeket a döntéseket.

Ők képviselik az Európai Unióban lakó embereket.

Az Európai Unióban lakó emberek

5 évente választják meg

a saját országuk európai parlamenti képviselőit.

A következő **választások** 2019-ben lesznek.

Európai Unió

Az Európai Uniót röviden EU-nak nevezzük.

Az EU egy 28 országból álló csoport.

Ezeket az országokat tagállamoknak nevezzük.

Ezek az országok, azért működnek együtt,

hogy az emberek Európában békében éljenek,

legyen munkájuk és jó legyen az életük.

Európai Unió Tanácsa

Az Európai Unió Tanácsa az a hely, ahol az **Európai Unió** tagállamainak miniszterei találkoznak.

Azért találkoznak, hogy jogszabályokat fogadjanak el,

és az Európai Unió politikájáról beszéljenek.

Az Európai Unió Tanácsát

Miniszterek Tanácsának is nevezik.

**Európa Tanács**

Az Európa Tanács

Európa különböző országaiból álló szervezet.

47 tagja van.

Az Európa Tanács az **emberi jogokért**

és az egyenlőségért dolgozik Európában.

Az Európa Tanács nem alkot jogszabályokat.  
A feladata az,

hogy betartassa a többi országgal a nemzetközi egyezményeket.

**Európa Tanács Emberi Jogi Biztosa**

Az Európa Tanács Emberi Jogi Biztosa az **Európa Tanács** tagja.   
A Biztos azért felel,

hogy az emberek megértsék és tiszteletben tartsák az **emberi jogokat.**

A Biztos meglátogatja az Európa Tanács országait,

hogy az emberi jogokról beszéljen az emberekkel.

Egyesült Nemzetek Szervezete

Az Egyesült Nemzetek Szervezete egy nemzetközi szervezet.

A békéért és a biztonságért dolgozik világszerte.

Röviden ENSZ-nek nevezzük.

ENSZ Egyezmény

Az ENSZ Fogyatékossággal élő személyek jogairól szóló Egyezménye

egy nagyon fontos írás.

Röviden, ENSZ Egyezménynek nevezzük.

A fogyatékossággal élő emberek jogait írja le.

Itt olvasd el az ENSZ Egyezmény könnyen érthető változatát magyar nyelven: <http://www.un.org/disabilities/documents/natl/hungary-ez.pdf>

Értelmi Fogyatékosság

Ha értelmi fogyatékosságod van,  
akkor másokhoz képest nehezebben értesz meg

és tanulsz meg új dolgokat.

Ez az élet bizonyos részeit megnehezíti.

Az értelmi fogyatékossággal élő embereknek gyakran szüksége van támogatásra a tanulásban vagy a munkahelyen.

Az értelmi fogyatékosság gyakran a felnőttkorod előtt következik be.

De az egész életedre meghatározó hatással lesz.

**Gondnokság**

**Ha gondnokság alatt állsz,**

**valaki más dönt helyetted az életedről.**

**A gondnok az a személy, aki helyetted dönt.**

**A gondnokod rendelkezik cselekvőképességgel helyetted.**

**A gondok eldöntheti helyetted például, hogy hol lakj.**

**Sok gondnokság alatt álló ember nem szavazhat, nem házasodhat,**

**és nem nevelheti a saját gyermekeit.**

**Hozzáférhetőség**

Hozzáférhető valami, ha az könnyen használható

a fogyatékossággal élő emberek számára.

Hozzáférhető például:

• egy épület, ha van benne rámpa

• a könnyen érthető információ.

• a jelnyelven közölt információ.

**Inclusion Europe**

Az Inclusion Europe egy szervezet,

ami az értelmi fogyatékossággal élő embereket

és családjaikat támogatja.

Az egyenlő jogokért és a befogadásért küzdünk Európában.   
Változást akarunk elérni az európai döntéshozatalban.

1988-ban alakultunk.

39 európai országból 75 tagunk van.

A székhelyünk Belgiumban van, Brüsszel városában.

**Könnyen érthető kommunikáció**

A könnyen érthető kommunikációval írt szöveg

egyszerűen megfogalmazott szöveg.

Az értelmi fogyatékossággal élő emberek számára is érthető.

A könnyen érthető kommunikációval megírt szövegeken

található ez a logó.

A logó alapján könnyebb beazonosítani őket.

Vannak szabályok, amiket be kell tartani,

amikor könnyen érthető szövegeket írunk.

A könnyen érthető kommunikáció szabályiról

itt olvashatsz: [www.easy-to-read.eu](http://www.easy-to-read.eu)

Politikus

A politikus az a személy,

aki az országot, vagy az ország egy részét irányítja.

Önérvényesítés

Az önérvényesítés az,

amikor az értelmi fogyatékossággal élő emberek kiállnak magukért,

és más értelmi fogyatékossággal élő emberekért.

**Választás**

**A választás az, amikor az emberek elmennek szavazni.**   
**A választás az, amikor kiválasztod, ki legyen a vezető,**

**aki fontos döntéseket hoz érted.**

Különféle területeken vannak választások.  
**Például, amikor megválasztod a városod új polgármesterét,**

**vagy az országod új miniszterelnökét.**

Összefoglaló kérdések

Ebben a hírlevélben sok érdekes dologról olvastál.

Talán másoknak is szeretnél mesélni róluk.

Meséld el a barátaidnak, hogy:

1) Mit mondott Dunja Mijatović a választójogról?

2) Honnan származik az Inclusion Europe új elnöke?

3) Milyen zenét játszik Sami Helle?

Lépj kapcsolatba velünk és

oszd meg a saját önérvényesítő történetedet!

Email: **secretariat@inclusion-europe.org**

Telefonszám: +32 2 502 28 15

Cím: Rue d’Arlon 55, 1040 Brüsszel, Belgium

Facebook: [**facebook.com/inclusioneurope**](file:///C:\Users\hp\AppData\Local\Temp\facebook.com\inclusioneurope)

Twitter: [**twitter.com/InclusionEurope**](file:///C:\Users\hp\AppData\Local\Temp\twitter.com\InclusionEurope)

Weboldal: **inclusion-europe.eu**

Iratkozz fel az Európa Nekünk hírlevélre,

hogy elsőként értesülj

az új számokról: [**bit.ly/EuropeForUs**](file:///C:\Users\Angelika\Desktop\bit.ly\EuropeForUs)